
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Удължаване срока на погасяване на главницата по договор за кредит 1290/04.11.2021 г., сключен между Община Златоград и Фонд ФЛАГ, поет за финансиране на допустими разходи по проект „Защита на биоразнообразието в НАТУРА 2000 и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, с акроним eOUTLAND и във връзка с това промяна на Решение № № З 328 от 25.08.2021 г., изменено с Решение № З 546 от 06.10.2022 г. и З 709 от 20.06.2023 г.  на Общински съвет Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № З 328 от 25.08.2021 г., Общински съвет Златоград даде съгласие Община Златоград да кандидатства пред фонд ФЛАГ за осигуряване на оборотни средства за проект с наименование „Защита на биоразнообразието в НАТУРА 2000  и други защитени територии от природни бедствия чрез сертифицирана мрежа за трансгранично образование, обучение и подкрепа на доброволци за гражданска защита въз основа на иновативни и нови технологии“, с акроним eOUTLAND, одобрен за финансиране по Програма за трансгранично сътрудничество „INTERREG V-A Гърция – България 2014 - 2020 г.  
На 04.11.2021 г. сключихме договор за кредит с  фонд ФЛАГ с № 1290, на стойност 206 682 лв.

Отпуснатият кредит бе усвоен през м.Август 2022 г. С получените средства разплатихме закупен товарен автомобил (самосвал) с тристранно разтоварване на каросерията, оборудван с хидравличен кран и предна монтажна плоча. 
През м.Септември 2022 г. подадохме искане за Първо ниво на контрол за проверка и верификация на разплатените разходи. Разходите включени в искането бяха одобрени и в началото на м.Ноември 2023 г. получихме 85 % от средствата, включени в искането, в размер на 95 431,60 евро, или 186 126,70 лв., които представляват финансирането за сметка на Европейския фонд за регионално развитие. 
Общият бюджет на Програмата за трансгранично сътрудничество INTERREG V-A България – Гърция 2014-2020 г. се формира от средствата от Европейския фонд за регионално развитие, представляващи 85 % от общото финансиране и 15 % от средствата, национално съфинансиране от двете партниращи държави.
С постъпилите средства в размер на 186 126,70 лв. погасихме част от получения кредит, но остава за погасяване сума в размер на 20 555,30 лв.

Срокът на проекта приключи на  02.10.2023 г. 
Предстои подаване на Искане за плащане по договор за предоставяне на национално съфинансиране (остатъка от 15% от националното съфинансиране по програмата) след приключване на проекта.

Погасяването на непогасената част от кредита, в размер на 20 555,30 лв. ще се извърши с възстановените средства от финалното искане за плащане за остатъка от националното съфинансиране.

Крайният срок за окончателно издължаване на главницата по кредита, съгласно §2 от Анекс № 7 от 22.06.2023 г., е 25.12.2023 г. 

Предвиждайки срок за разглеждане и получаване на средствата по финалното искане за плащане за сметка на средствата от националното съфинансиране, и с цел недопускане на просрочие по договора за кредит, предлагам срока за погасяване да бъде удължен до 25.06.2024 г. При получаване на средствата по проекта по-рано от договорения  нов срок на погасяване, Община Златоград ще погаси предсрочно поетия дълг.

Във връзка с това е необходимо да бъде извършена промяна в Решение № З 328, взето с Протокол № 29 от 25.08.2021 г. на Общински съвет - Златоград, изменено с Решение № 3 546 от 06.10.2022 г. и Решение № З 709/20.06.2023 г., в частта „Срок на погасяване“. 
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:
На основание на чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 7, чл. 13, чл. 14, чл. 15а и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение № З 328 от 25.08.2021 г., изменено с Решение № 3 546 от 06.10.2022 г. и Решение № З 709/20.06.2023 г., в частта срок на погасяване,  както следва:
· „Срок на погасяване – до 25.12.2023 г., с възможност за предсрочно погасяване изцяло или на части, без такса за предсрочно погасяване” се заменя 
 със

· „Срок на погасяване – до 25.06.2024 г., с възможност за предсрочно погасяване изцяло или на части, без такса за предсрочно погасяване”
С уважение,
МИРОСЛАВ ЯНЧЕВ
Кмет на Община Златоград
Изготвил:                                                                                        
Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

